Look Away

«Look Away» (norsk oversettelse: se bort) er en sang fra 2019 som fremføres av finske Darude og Sebastian Rejman. Sangen vant den finske sangkonkurransen Uuden Musiikin Kilpailu 2. mars 2019 og var Finlands bidrag til Eurovision Song Contest 2019 i Tel Aviv i Israel. Sangen endte sist i sin semifinale og kvalifiserte seg dermed ikke til finalen. Dette var Finlands ellevte sisteplass i en finale eller semifinale, noe som er rekord – sammen med Norge.

Om sangen 
Den finske kringkasteren Yle kunngjorde vinteren 2019 at Darude skulle representere Finland i Eurovision Song Contest sammen med vokalisten Sebastian Rejman. Darude hadde i 1999 en stor hit med dancelåten «Sandstorm» og jobber som låtskriver og DJ.

I den finske finalen i Åbo lørdag 2. mars stilte duoen opp med tre låter. «Look Away» ble den klare vinneren hos både jury og seerne og ble dermed Finlands bidrag til Eurovision Song Contest 2019.

Eurovision Song Contest 
I januar 2019 ble Finland trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Finland hadde startnummer 3. «Look Away» endte sist i semifinalen, og kvalifiserte seg dermed ikke til finalen lørdag 18. mai. Dette var Finlands ellevte sisteplass i konkurransen og kom for å dele den rekorden med Norge.

Referanser 

Finske sanger
Finsk musikk
Bidrag til Eurovision Song Contest 2019
Sanger fra 2019